**Pielikums**

Daugavpils valstspilsētas pašvaldības domes

20\_\_.gada \_\_.\_\_\_\_ lēmumam Nr.\_\_\_

**Daugavpils pilsētas Izglītības pārvaldes**

**ziņojums par izglītības iestāžu gatavību 2023./2024.mācību gadam**

|  |
| --- |
| 1. **Vispārēja informācija par izglītības iestādēm**
 |
| **Pirmsskolas izglītība**  |
| Statistika (iestādes, izglītojamie) | 2023./2024.mācību gadā Daugavpils pilsētas Izglītības pārvaldes (turpmāk – DPIP) padotībā būs 10 pirmsskolas izglītības iestādes (turpmāk – PII). Pirmsskolas izglītības programmas tiks īstenotas arī 7 vispārizglītojošās skolās: Daugavpils Zinātņu vidusskola (12 grupas), Daugavpils Valstspilsētas vidusskola (11 grupas), Daugavpils Draudzīgā aicinājuma vidusskola (31 grupa), Daugavpils Iespēju vidusskola (11 grupas), J.Raiņa Daugavpils 6.pamatskola (7 grupas), Daugavpils Stropu pamatskola-attīstības centrs (turpmāk SPAC) (4 grupas) un Daugavpils Centra vidusskola (29 grupas). Visas pirmsskolas izglītības grupas ir nokomplektētas, ievērojot Daugavpils pilsētas domes 2009.gada 10.septembra noteikumus Nr.8 „Par minimālo un maksimālo bērnu skaitu Daugavpils pilsētas pirmsskolas izglītības iestādes grupās”. PII absolventu skaits 2023.gadā – 907 bērni, kas ir par 45 vairāk nekā iepriekšējā mācību gadā (salīdzinājumam: 2022.gadā – 865).Pēc datiem uz 2023.gada 15.augustu kopā bērnu skaits, kuri apgūs pirmsskolas izglītības programmas jaunajā mācību gadā, būs aptuveni 4308; pirmsskolas izglītības programmas īstenos 218 grupas, kas ir par 16 grupām (aptuveni par 270 bērniem) mazāk nekā iepriekšējā mācību gadā. |
| Nodrošinājums ar vietām PII, rinda, brīvas vietas | Rindā uz PII vai uz pirmsskolas izglītības grupam skolās bērnu nav. Pilsētas PII ir 72 brīvas vietas dažada vecuma bērniem, bet skolās 101 brīvas vieta dažāda vecuma bērniems pirmsskolas izglītības programmās; kopā pilsētas iestādēs ir 173 brīvas vietas pirmsskolas vecuma bērniem.  |
| Izglītības programmas | 2023./2024.mācību gadā visas PII un skolu pirmsskolas izglītības grupas pirmsskolas izglītības programmas īstenos tikai valsts valodā. Pirmsskolas vecuma bērniem PII un skolās ar pirmsskolas izglītības programmām plaši tiks piedāvātas speciālās pirmsskolas izglītības programmas (turpmāk – SPIP):* SPIP izglītojamajiem ar valodas traucējumiem (Daugavpils pilsētas 18.PII, 27.PII, 15.PII, 4.PII, Daugavpils Ķīmijas apkaimes PII);
* SPIP izglītojamajiem ar redzes attīstības traucējumiem (Daugavpils pilsētas 9.PII);
* SPIP izglītojamajiem ar somatiskām saslimšanām (Daugavpils pilsētas 4.PII);
* SPIP izglītojamajiem ar jauktiem attīstības traucējumiem (Daugavpils pilsētas 4.PII, 15.PII, 9.PII, 27.PII).

Pirmsskolas vecuma bērniem skolās arī plaši tiks piedāvātas speciālās pirmsskolas izglītības programmas (turpmāk – SPIP):* SPIP izglītojamajiem ar valodas traucējumiem (Daugavpils Centra vidusskola, Daugavpils Draudzīgā aicinājuma vidusskola);
* SPIP izglītojamajiem ar jauktiem attīstības traucējumiem (Daugavpils Centra vidusskola, Daugavpils Draudzīgā aicinājuma vidusskola, SPAC);
* SPIP izglītojamajiem ar garīgās attīstības traucējumiem (SPAC).

No visiem pirmsskolas bērniem 9% apgūs kādu no speciālās pirmsskolas izglītības programmām.Visās PII un skolās, kuras īsteno pirmsskolas izglītības programmas, metodiskā mācību un rotaļu bāze atbilst programmu prasībām, tā tiek regulāri atjaunota un papildināta. Joprojām paliek aktuāls uzdevums materiāli tehniskās bāzes pilnveidei pirmsskolas posmā pilsētā, t.i. uzlabot, pilnveidot, papildināt iestāžu āra vidi, tās materiālo bāzi un aprīkojumu, lai pilnveidotu bērnu zināšanas un prasmes praktiskajā un pētnieciskajā darbībā.  |
| Personāla raksturojums | Jaunajā mācību gadā PII strādās 279 pedagogi, no kuriem 15 ir nodarbināti vairākās izglītības iestādēs, bet skolās pirmsskolas izglītības grupās strādās 286 pedagogi, no kuriem 12 ir nodarbināti vairākās izglītības iestādēs. Kopumā pirmsskolas izglītības programmu pilsētā īstenos 565 pedagogi. Visu pedagogu izglītība un kvalifikācija atbilst 2018.gada 11.septembra MK noteikumu Nr.569 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” prasībām.Sakarā ar 16 pirmsskolas izglītības grupu slēgšanu uz 21.08.2023. pārtrauktas darba tiesiskās attiecības ar:* 18 pedagogiem, no kuriem 2 nodarbināti savā iestādē kā pedagogu palīgi, bet 1 – citā iestādē;
* 9 auklēm/pedagogu palīgiem, no kuriem 2 nodarbināti savā iestādē kā apkopēji.
 |
| Finanses  | Pirmsskolas izglītības iestāžu budžeta ieņēmumu plāns 2023.gadam ir 15 915 079 EUR, tai skaitā 13 448 824 EUR ir pašvaldības dotācija no vispārējiem ieņēmumiem, 1 871 699 EUR – valsts budžeta transferti 8 mēnešiem, 78 333 EUR apmērā plānoti ieņēmumi no maksas pakalpojumiem. Izdevumi pirmsskolas izglītības iestādēm 2023.gadā plānoti 15 932 262 EUR apmērā, tai skaitā 13 193 726 EUR atlīdzība (82,81% no kopējiem izdevumiem), preces un pakalpojumi – 2 901 883 EUR (18,21% no kopējiem izdevumiem). Uz 2023.gada 1.augustu pirmsskolas izglītības iestāžu kases izdevumi bija 9 345 690 EUR jeb 58,66% no kopējiem plānotajiem izdevumiem.Funkcionālo kategoriju griezumā budžeta izpilde bija šāda: vispārizglītojošās pirmsskolas izglītības iestādes ir izlietojušas 7 548 580 EUR jeb 55,72% no plānotajiem izdevumiem, pirmsskolas izglītības speciālo grupu finansēšanai izlietoti 275 872 EUR jeb 76,95%, mācību līdzekļu iegādei izlietoti 5 104 EUR jeb 13,62% piešķirtā finansējuma, ēdināšanas izdevumu kompensēšanai izglītojamajiem pirmsskolas izglītības iestādēs izlietoti 384 873 EUR jeb 43,78%, 5-6 gadīgo bērnu apmācībai izlietoti 83,92% no valsts mērķdotācijas 8 mēnešiem jeb 1 289 347 EUR un 50% no pašvaldības dotācijas jeb 226 787 EUR.Apstiprinātās izmaksas pirmsskolas dienas grupā – vidēji 2 740,76 EUR gadā, 228,40 EUR mēnesī (2022.gadā attiecīgi 2569,34 EUR un 214,11 EUR). Pirmsskolas diennakts grupā – vidēji 4 937,83 EUR gadā, 411,49 EUR mēnesī (2022.gadā attiecīgi 4 271,17 EUR un 355,93 EUR). |
| Remontdarbi  | Pabeigti automātiskās ugunsgrēka atklāšanas un trauksmes signalizācijas sistēmas izbūves darbi J.Raina Daugavpils 6.pamatskolas ēkā Ķieģeļu ielā 15A (kopējās izmaksas 9 860,21 EUR), Daugavpils pilsētas 18.PII (kopējās izmaksas 10 510,47 EUR) un Daugavpils Draudzīgā aicinājuma vidusskolas ēkā Tartu ielā 8 (kopējās izmaksas 29 156,33 EUR).Norit darbi objektā “Vasaras spēļu nojumju demontāža Daugavpils Draudzīgā aicinājuma vidusskolas teritorijā Stāvā ielā 41” (kopējās izmaksas 30 474,78 EUR). Ir izstrādāta:* tehniskā dokumentācija “Vasaras spēļu nojumju demontāža Daugavpils pilsētas 26.pirmsskolas izglītības iestādes teritorijā”. Būvdarbu informācijas sistēmā (BIS) ievietots būvdarbu uzsākšanas nosacījumu izpildes iesniegums (kopējās izmaksas 14 343,25 EUR);
* tehniskā dokumentācija objektam “Nožogojuma nomaiņa Daugavpils Zinātņu vidusskolas teritorijā Stacijas ielā 45”, notiek tās saskaņošana ar saistošajām institūcijām (kopējās izmaksas 39 162,97 EUR).

Veikts iepirkums “Automātiskās ugunsgrēka atklāšanas un trauksmes signalizācijas pārbūve Daugavpils Ruģeļu pirmsskolas izglītības iestādes ēkā”, piedāvājumi atvērti, darbu veikšanai nepieciešams papildus finansējums (kopējās izmaksas 39 677,82 EUR).  Sadarbībā ar Jana Oļševska fondu “Palīdzība poļiem austrumos” uzsākti darbi “Vasaras spēļu nojumju atjaunošana Daugavpils pilsētas 29.pirmsskolas izglītības iestādes teritorijā” (izmaksas 49 538,94 EUR) un “Teritorijas labiekārtošana Daugavpils pilsētas 29.pirmsskolas izglītības iestādē” (izmaksas 12 546,20 EUR) – izstrādāta tehniskā dokumentācija, būvdarbu uzsākšanas nosacījumu izpildes iesniegums reģistrēts BIS . |
| Projektu aktivitātes  | Vairākas PII aktīvi piedalās starptautiskajā bezmaksas projektu platformā eTwinning, tas ir pirmais solis projektu izpratnē, iespēja internacionalizēt savu darbu, iesaistīt arī vecākus, veicināt iestādes atpazīstamību. Pirmsskolas izglītības iestādēm ir sarežģīti iesaistīties ES Erasmus+ projektu darbā personāla noslogotības, zemu svešvalodu prasmju un personāla kapacitātes dēļ. Šobrīd, apvienošanas ar skolām rezultātā, ir radīta iespēja arī attiecīgo skolu pirmsskolas pedagogiem iesaistīties projektu darbā, starptautiskā tālākizglītībā, atliek pamatot savu vēlmi un pilnveidot svešvalodu prasmes.  |
| **Vispārējā pamata un vidējā izglītība** |
| Statistika (iestādes, izglītojamie)  | 2023./2024.mācību gadā DPIP padotībā ir 13 vispārizglītojošās skolas un Mākslu izglītības kompetences centrs (turpmāk – MIKC) „Daugavpils Dizaina un mākslas vidusskola „Saules skola””. Pēc skolu sniegtajām ziņām uz 2023.gada 15.augustu, nākamajā mācību gadā vispārizglītojošajās skolās mācīsies 9210 skolēni, kas ir par 69 mazāk nekā iepriekšējā mācību gada sākumā, taču skolu komplektācija vēl turpinās. Datu bāzē ir reģistrēti 874 pirmklasnieki. Saskaņā ar Daugavpils pilsētas izglītības iestāžu sniegtajām ziņām 10.klasē klātienes un neklātienes vidējās izglītības programmās līdz 15.08.2023. ir iestājušies 482 skolēni. |
| Izglītības programmas  | Jaunajā mācību gadā vispārizglītojošajās skolās tiek uzsākta pakāpeniska pāreja uz mācībām latviešu valodā 1., 4. un 7.klasēs. Izglītības iestādes ir licencējušas atbilstošas pamatizglītības programmas. Mazākumtautību pamatizglītības programmas tiek īstenotas pārējās pamatizglītības posma klasēs. Mazākumtautību valodas prasmju apguve un zināšanas par kultūras mantojumu tiks apgūtas interešu izglītības formā saskaņā ar Izglītības un zinātnes ministrijas izstrādāto interešu izglītības programmas paraugu un vecāku izteikto vēlmi. |
| Personāla raksturojums | 13 vispārējās izglītības iestādēs strādās 865 pedagogi, no tiem 44 būs nodarbināti vairākās izglītības iestādēs.MIKC „Daugavpils Dizaina un mākslas vidusskolā „Saules skola”” strādās 59 pedagogi. Pedagogu kvalifikācija atbilst 2018.gada 11.septembra MK noteikumu Nr.569 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” prasībām.Saskaņā ar VIIS sistēmā esošo informāciju uz 21.08.2023. izglītības iestādēs ir vakantas 22.077 pedagogu likmes. Lielākoties tie ir angļu valodas, latviešu valodas un matemātikas skolotāji. Izglītības iestādes kā risinājumu var izmantot vienošanos ar pedagogu par slodzes palielināšanu vai pārskatīt klašu dalīšanas grupās nosacījumus. |
| Remontdarbi  | Veikts iepirkums tehniskās dokumentācijas izstrādei būvdarbu izpildei siltummezglu modernizācijai izglītības iestādēs (Daugavpils Valstspilsētas vidusskolas ēkā Tautas ielā 11 (izmaksas 14 822,00 EUR), Daugavpils Centra vidusskolas ēkā Kandavas ielā 17 (izmaksas 12 696,00 EUR) un Daugavpils 11.pamatskolas ēkā (izmaksas 12 696,00 EUR)), piedāvājumi atvērti.Noslēgts līgums ar SIA “Liftmontaž” par izglītības iestāžu liftu un pacēlāju kabīņu aprīkošana ar abpusējas saziņas līdzekļiem (8 iestādēs), notiek darbi (izmaksas 8 x 1080 EUR, kopā 8 640 EUR).Uzsākti būvdarbi objektā “Būvdarbu veikšana daudzfunkcionālā sporta laukuma izbūvei pie J.Pilsudska Daugavpils valsts poļu ģimnāzijas ēkas Daugavpilī, Marijas ielā 1C”, būvizmaksas 382 577 EUR.Veikts iepirkums “Sporta zāles vienkāršota pārbūve un sporta laukuma izbūve Daugapils Vienības pamatskolā, Daugavpilī”, DVP 2023/69, piedāvājumi atvērti.Veikts iepirkums “Telpu apdares un inženiertīklu atjaunošana/ierīkošana sporta nodarbību telpu blokā, Daugavpils Zinātņu vidusskolas ēkā 18.Novembra ielā 47, paskaidrojuma raksta (vienkāršota pārbūve) izstrāde un autoruzraudzība”, piedāvājumi atvērti. |
| Projektu aktivitātes  | Daugavpils pilsētas izglītības iestādes aktīvi darbojas un iesaistās dažādos projektos, šobrīd apgūstamā finansējuma apjoms Erasmus+ projektos ir vairāk par 3,7 milj. EUR no programmas darbības sākuma 2014.gadā. Izglītības iestādes noslēdz iepriekš atbalstītos Erasmus+ vairākgadīgos projektus, turpina īstenot iepriekšējā gadā apstiprinātos.Vairākām Daugavpils skolām ir Erasmus akreditācija 2021-2027, kas sniedz atvieglotu iespēju iegūt finansējumu savām iecerēm profesionālajā pilnveidē un izglītojamo mobilitātēm.2023.gada Erasmus+ programmas konkursa rezultāti ir daļēji zināmi: ir informācija tikai par profesionālās pilnveides jeb mobilitāšu projektiem, informācija par sadarbības projektiem būs šī gada rudenī. Ir apstiprināti 5 jauni projekti par kopējo summu 251 845 EUR: * Daugavpils Valsts ģimnāzijai būs iespēja pilnveidoties inženierzinātnēs un sociālās zinātnes ilgtspējīgas attīstības kontekstā;
* Daugavpils Tehnoloģiju vidusskolas – liceja pedagogi pilnveidosies STEAM jomā;
* Daugavpils Valstspilsētas vidusskola, Daugavpils Zinātņu vidusskola un J.Pilsudska Daugavpils valsts poļu ģimnāzija piedāvās aktuālus kursus un profesionālās pilnveides iespējas dažādu jomu pedagogiem.

Erasmus+ programmas projekti ir īpaši atbalstāmi skolās, jo tajos kā dalībnieki piedalās arī izglītojamie, no kuriem daudziem bieži vien tā ir pirmā ārvalstu vizītes un svešvalodas pielietojuma pieredze. Daugavpils pedagogi turpina apgūt Eiropas izglītības projektu internetplatformas eTwinning iespējas, kur darbojas vairāk nekā 20 pilsētas izglītības iestādes, īstenojot projektus internetvidē. Pilsētā ir divi eTwinning „vēstnieki” (pedagogi-lektori un konsultanti) un 4 iestādes (Daugavpils pilsētas 4.PII, Daugavpils pilsētas Bērnu un jauniešu centrs “Jaunība”, Daugavpils Saskaņas pamatskola un J.Pilsudska Daugavpils valsts poļu ģimnāzija) ir ieguvušas eTwinning skolas statusu.  |
| Finanses | Vispārizglītojošo izglītības iestāžu budžeta ieņēmumu plāns 2023.gadam ir 20 582 419 EUR, tai skaitā 7 611 124 EUR ir pašvaldības dotācija, 12 167 923 EUR – valsts budžeta transferti 8 mēnešiem. 457 074 EUR apmērā plānoti ieņēmumi no maksas pakalpojumiem.Izdevumi vispārizglītojošajām izglītības iestādēm 2023.gadā plānoti 20 972 185 EUR apmērā, tai skaitā 16 597 151 EUR atlīdzība (79,14% no kopējiem izdevumiem), preces un pakalpojumi – 3 986 358 EUR (19,01% no kopējiem izdevumiem). Uz 2023.gada 1.augustu vispārizglītojošo izglītības iestāžu kases izdevumi bija 15 627 349 EUR jeb 74,51% no kopējiem plānotajiem izdevumiem.Funkcionālo kategoriju griezumā budžeta izpilde bija šāda: vispārizglītojošās skolas no valsts budžeta mērķdotācijas 8 mēnešiem bija izlietojušas 8 999 807 EUR jeb 87,30%, pašvaldības dotācija izlietota 59,27% jeb 4 643 494 EUR. Mācību līdzekļi iegādāti par 169 537 EUR. Daugavpils Stropu pamatskolas-attīstības centra izdevumi uz 01.08.2023. bija 1 514 748 EUR.Izglītojamo ēdināšanas pakalpojumu plānotie ieņēmumi 2023.gadam ir 2 705 074 EUR, tai skaitā 624 405 EUR – valsts budžeta transferti un 2 080 669 EUR pašvaldības dotācija. Vispārizglītojošajās skolās 1.-4.klašu izglītojamo ēdināšanas pakalpojumu apmaksai no valsts mērķdotācijas uz 01.08.2023. izlietoti 341 395 EUR jeb 54,55% no plānotajiem izdevumiem, ēdināšanas pakalpojumu apmaksai no pašvaldības dotācijas uz 01.08.2023. izlietoti 1 229 054 EUR jeb 59,07% no plānotajiem izdevumiem. Apstiprinātās izmaksas uz 1 izglītojamo 2023.gadā vispārizglītojošajās skolās – vidēji 713,68 EUR gadā, 59,47 EUR mēnesī (2022.gadā attiecīgi 655,65 EUR un 54,64 EUR). |
| **Interešu izglītības iestādes** |
| Statistika (iestādes, izglītojamie)  | Daugavpils pilsētas bērnu un jauniešu centrs “Jaunība” (turpmāk – BJC) ir interešu izglītības iestāde, kas piedāvā lielu klāstu interešu izglītības programmu un realizē darbu ar jaunatni. Mācību procesu realizē Saules ielā 7 un Jaunās Forštadtes apkaimes BJC “Jaunība” filiālē “Sudraba avoti” Stāvā ielā 23. Interešu izglītība un dažādas aktivitātes jauniešiem tiek realizētas arī 6 apkaimes brīvā laika klubos un Daugavpils Inovāciju centrā.BJC “Jaunība” apmeklē bērni un jaunieši vecumā no 3 līdz 25 gadiem. Noslēdzot mācību gadu, VIIS sistēmā reģistrēto audzēkņu skaits bija 2 925. Mācību gada laikā kultūrizglītības programmas apguva 1 545 audzēkņi, tehniskās jaunrades pulciņos nodarbojās 239 audzēkņi, sporta izglītībā – 413, vides interešu izglītībā iesaistījās 48 audzēkņi. Apkaimes brīvā laika klubos pulciņu nodarbībās iesaistījās 565 bērni un jaunieši. BJC “Jaunība” filiāli “Sudraba avoti” apmeklēja 300 audzēkņu. Interešu izglītībā vairāk iesaistās pamatskolas vecuma bērni: 1.- 6.klase – 1 620, 7.- 9.klase – 569, vidusskolēni un jaunieši, kas beiguši skolu, – 243 un pirmsskolas vecuma bērni – 493. BJC “Jaunība” piedāvā 49 dažādu jomu interešu izglītības programmas, 205 pulciņu grupas, kurās tradicionāli vairāk iesaistās meitenes – 1 968, savukārt zēni vairāk iesaistās tehniskās jaunrades un sporta izglītības programmās. Iespēju robežās interešu izglītības programmās iesaistās bērni un jaunieši ar speciālām vajadzībām – 192 (BJC “Jaunība” un skolās).Pilsētas vispārizglītojošajās skolās interešu izglītībā iesaistījās 5 060 skolēni, no tiem 3 009 meitenes. Visvairāk bērni iesaistās kultūrizglītībā – 2 966 skolēni, sporta izglītības programmās – 613 skolēni, tehniskās jaunrades programmas apguva 523 skolēni, izglītojošās programmās iesaistījās 822 skolēni. Skolās vides izglītības programmās iesaistīti 136 skolēni. Skolās interešu izglītības pulciņus vairāk apmeklē 1.-6.klašu skolēni – 2 848, 7.- 9.klašu skolēni – 1 102, mazāk interešu izglītības programmās ir vidusskolēnu – 662, kas ir izskaidrojams ar lielo mācību slodzi. Interešu izglītības programmās skolās iesaistās 442 pirmsskolas vecuma bērni.Iestāde šogad ieguva eTwinning skolas statusu. |
| Izglītības programmas  | Vispārizglītojošās skolas un BJC “Jaunība” piedāvā 5 veidu interešu izglītības programmas: kultūrizglītības, tehniskās jaunrades, sporta, vides interešu izglītības un citas izglītojošās programmas, kur var iesaistīties pirmsskolas un skolas vecuma bērni un jaunieši. 19 interešu izglītības programmas tiek realizētas bērniem un jauniešiem pilsētas apkaimes brīvā laika klubos. Pirmsskolas izglītības iestādēs tiek realizētas kultūrizglītības un izglītojošās interešu izglītības programmas, tām piešķirtas 47 mācību stundas.BJC “Jaunība” piedāvā kopumā 84 dažāda veida interešu izglītības apakšprogrammas. Daugavpils Inovāciju centrs (turpmāk – DIC) šajā mācību gadā atsāka darbu Vienības ielā 30. No 2022.gada decembra līdz 31.maijam īstenotas vairākas izglītojošās programmas STEM jomā 7-19 gadus veciem bērniem un jauniešiem, kā arī radošās darbnīcas ģimenēm ar bērniem. Šajā laika posmā doto DIC piedāvājumu izmantoja Daugavpils izglītības iestāžu izglītojamie – 2 792, Daugavpils pirmsskolas iestāžu audzēkņi – 285, Latvijas izglītības iestāžu izglītojamie – 2 282. Apmeklētāji bija no Jēkabpils (17 grupas), no Rēzeknes (13 grupas), no Liepājas, Mazsalacas, Rīgas, Alojas, Smiltenes, kā arī no Lietuvas, Igaunijas, Baltkrievijas, Turcijas, Šveices, Maķedonijas, Ķīnas. Tika realizētas divas interešu izglītības programmas – “Pētnieku laboratorija” un “Talantu programma”. |
| Personāla raksturojums  | BJC “Jaunība” darbību nodrošina skolotāji, metodiķi, apkaimes brīvā laika klubu vadītāji, direktora vietnieki, bibliotekāre, tehniskais personāls – kopā 116 darbinieki. Visiem pedagogiem ir atbilstoša izglītība un pieredze savā darba jomā. BJC “Jaunība” kolektīvā strādā 67 pedagogi, no tiem 14 vīrieši. Pastāvīgais darbs BJC “Jaunība” ir 87% darbiniekiem. Pedagogu vidējais vecums ir 50 gadi. 30 pedagogiem ir maģistra grāds, 10 pedagogi ir piedalījušies pedagogu profesionālās darbības kvalitātes novērtēšanas procesā, šajā mācību gadā – divi pedagogi. Iestāde meklē jaunus skolotājus, kuri var piedāvāt modernas interešu izglītības programmas bērniem un jauniešiem. |
| Finanses  | Interešu izglītībai budžeta ieņēmu plāns 2023.gadam ir 1 681 463 EUR, tai skaitā 919 931 EUR ir pašvaldības dotācija, 658 736 EUR – valsts budžeta transferti 8 mēnešiem. BJC „Jaunība” (t.sk. Daugavpils Inovāciju centrs) 102 796 EUR apmērā plānoti ieņēmumi no maksas pakalpojumiem.Uz 01.08.2023. izdevumi no pašvaldības budžeta sastādīja 374 029 EUR jeb 58,40% no 2023.gada plānotajiem izdevumiem, attiecīgi izdevumi no valsts budžeta mērķdotācijas 8 mēnešiem bija 367 528 EUR jeb 92,17%. BJC “Jaunība” apstiprinātās izmaksas uz 1 izglītojamo 2023.gadā sastādīja 223,40 EUR gadā, 18,62 EUR mēnesī (2022.gadā attiecīgi – 260,11 EUR un 21,68 EUR). |
| 1. **Mācību resursi un digitālie risinājumi**
 |
| Mācību līdzekļu atbilstība izglītības saturam | Īstenojot mācību saturu pamata un vidējā izglītībā, pedagogi ir tiesīgi izmantot skolu iepriekš iegādātās mācību grāmatas, atlasot tajās atbilstošu mācību materiālu un uzdevumus, kā arī dažāda veida digitālos mācību līdzekļus (turpmāk – DML). IZM piešķir finansējumu skolām mācību līdzekļu, t.sk. digitālo, iegādei. Valsts Izglītības satura centrs (turpmāk – VISC) turpina darbu pie mācību līdzekļu izstrādes padziļinātiem mācību kursiem vidusskolā. Situāciju ar mācību līdzekļu nodrošinājumu uz šī gada marta beigām skatīties 1.Pielikumā. Ar mērķi mazināt pedagogu noslodzi, gatavojoties mācību stundām, VISC gādā par digitālo platformu izstrādi un pilnveidi darba plānošanai (mape.lv) un mācību procesa vadīšanai (skolo.lv). Satura centra pārskatu par mācību platformu izmantošanu skatīties 2.Pielikumā. |
| Digitālo mācību līdzekļu pieejamība pedagogiem un izglītojamiem | Skolo.lv: salīdzinājumā ar iepriekšējo periodu VISC ir veicis nopietnu darbu papildinot skolo.lv vietni ar saturu, uz kā bāzes skolotāji var veidot savu mācību programmu, papildinot pamatu ar saviem materiāliem. Skolo.lv vietne nodrošina pedagogiem iespēju veidot savu mācību materiālu digitālo bibliotēku, strukturēt to, kā arī atvieglo atgriezeniskās saites iegūšanu no izglītojamajiem – iespēja veidot pārbaudes darbus. Savukārt izglītojamajiem ir iespēja piekļūt skolotāja mācību materiālam gadījumos, ja nepieciešams ko atkārtot, vai ja kāda iemesla dēļ nodarbības netika apmeklētas.Pateicoties pagājušā gada papildus finansējumam digitālo mācību līdzekļu iegādei, skolām bija iespēja patstāvīgi iegādāties dažādus digitālos mācību līdzekļus līdz 2023.gada beigām. Izvērtējot saņemto statistiku par digitālo mācību līdzekļu lietojamību – DML izmantošana pa priekšmetiem katrā skolā atšķiras.DPIP katru gadu slēdz līgumu ar uzdevumi.lv PRO licenču iegādei 9., 11., 12. klasēm, nodrošinot iespēju skolēniem patstāvīgi gatavoties pārbaudes darbiem. PRO licence nodrošina piekļuvi papildus uzdevumiem, iepriekšējo gadu pārbaudes darbiem, kā arī ir piekļuve jebkura uzdevuma risinājuma skaidrojumam. Šobrīd skolām ir noslēgti līgumi par DML ar šādiem lielākajiem piegādātājiem: Lielvārds (soma.lv), Zvaigzne (maconis.lv), Tilde (letonika.lv). |
| Pašvaldības dalība IZM projektā “Izglītības iestāžu digitalizācija 7.-9. klasēm” Nr. 8.1.2.0/22/I/001 (Chromebook)  | Projekta ietvaros 2022. gada novembrī tika saņemti un decembrī nogādāti skolās projekta 1108 Chromebook datori. Pēc datoru saņemšanas skolās Daugavpils pilsētas Izglītības pārvaldes IT nodaļa novadīja iepazīšanās semināru skolas atbildīgajiem par IT atbalstu, kā arī sekoja un informēja skolas par IZM/VISC/Skola2030 rīkotajiem semināriem mācību spēkiem – semināru ieraksti ir pieejami projekta atbalsta lapā. Sakarā ar dažādu materiāli tehnisko bāzi un līdz ar to digitālo ierīču lietošanas pieredzi mācību stundās, kā arī skolotāju IT prasmi, redzams, ka skolās ir dažāda datoru izmantošanas pieredze: skolas izmanto datorus kā pārvietojamo datorklasi (skolotājs piesaka datorus uz nodarbību) vai arī ir izveidota atsevišķa datorklase.Liela apjoma datoru ienākšana skolā parādīja skolu vājās vietas IT: ir nepieciešamība pēc nopietnām investīcijām mūsdienīgai IT pamatinfrastruktūrai (datortīkli, wifi-tīkls) skolās.Šobrīd IZM plānos turpināt skolu digitalizāciju: rudenī plānots piegādāt datorus, kuru saņēmēju mērķauditorija būtu audzēkņi no trūcīgām vai maznodrošinātām ģimenēm. Lai vieglāk varētu uzskaitīt skolām nodotos un skolās izmantojamos datorus, IZM tiek plānots izstrādāt un ieviest Resursu Uzskaites un Vadības Informācijas Sistēmu (RUVIS), kā arī, uzklausot pašvaldību pārstāvjus, projekta ietvaros paredzēt līdzekļus skolu IT infrastruktūras uzlabošanai.Ņemot vērā straujo skolu digitalizāciju un izglītības tehnoloģiju ienākšanu skolās, IZM plāno lemt par izglītības tehnoloģiju Mentora (turpmāk – ITM) statusu, paredzot tā darba apmaksu. ITM izglītības iestādes līmenī ir metodiķis – pieaugušo izglītotājs, kurš plāno un īsteno mācības savas izglītības iestādes pedagogiem, pats eksperimentē ar tehnoloģiju lietojumu mācību procesā un atbalsta labās prakses pārņemšanu izglītības iestādē, lai atbalstītu pedagogus izglītības iestādes digitalizācijas procesā.Ir cerība, ka šī gada rudenī uzņēmums “Mikrotik” atsāks projektu, dāvinot skolām sava ražojuma tīkla iekārtas, kas ļautu vairākās skolās kardināli uzlabot wifi tīkla pārklājumu. |
| Citi digitālie risinājumi | Pašvaldības Izglītības ekosistēmas jautājuma ietvaros pārvaldes vietnē tiek publicēta informācija par visām izglītības iespējām Daugavpils pašvaldībā. Sistēma sinhronizējas ar Valsts izglītības informācijas sistēmu, kas ļauj operatīvi publicēt informāciju par izglītības iestādēm Daugavpils pašvaldībā.DPIP vietnē tiek publicēts kopsavilkums par pārvaldes padotībā esošajām izglītības iestāžu vakancēm – informācija tiek iegūta no NVA vietnes.Ir istrādāta un darbojas digitāla mācību stundu/nodarbību vērošanas sistēma un digitāla izglītības iestāžu vadītāju/direktoru profesionālās darbības novērtēšanas sistēma.Tuvākajā laikā DPIP plāno izstrādāt šādus diģitālos risinājumus: licencēto izglītības organizāciju datu bāze, pārbaužu procesa organizācijas vadības sistēma.  |
| 1. **Izglītības kvalitātes monitoringa nodrošinājums**
 |
| Dibinātāja pārstāvniecība izglītības iestāžu padomēs | 2023./2024.mācību gadā izglītības iestāžu dibinātāja (pašvaldības) pārstāvība tiks nodrošināta visās izglītības iestāžu padomēs, tai skaitā profesionālās ievirzes sporta izglītības iestāžu padomēs. Jau trešo gadu DPIP deleģēs pašvaldības pārstāvjus darbam izglītības iestāžu padomēs, mācību gada beigās saņemot atgriezenisko saiti par abpusējo sadarbību, tās lietderīgumu un efektivitāti. Ņemot vērā izskatīto iestādes padomes sēdēs jautājumu aktualitāti izglītības iestāžu darbībai 2021./2022. un 2022./2023.mācību gadā, secināms, ka iestāžu padomju reālās ietekmes loma ir būtiska. Padomes locekļi aktīvi iesaistās iestādes darbībai aktuālo jautājumu apspriešanā, tai skaitā izglītības kvalitātes novērtēšanā, un piedāvā reālus priekšlikumus. 2022./2023.mācību gadā tika iniciēti procesi apkārtējās vides sakārtošanai un drošības uzlabošanai, īstenojot mācību procesu, apspriesti un pilnveidoti skolas iekšējās kārtības noteikumi, iestāžu darba plāni un attīstības plāni. Nozīmīgi bija vecāku priekšlikumi par 2023.gada budžetu, skolas formu, vecāku komunikāciju ar skolotājiem. Ļoti svarīga nozīme ir tam, kā iestādes administrācija iestādes padomes lēmumus realizē praktiski. |
| Izglītības kvalitātes līmenis | Izglītības kvalitāti nodrošina izglītības iestādes, tās dibinātāja (pašvaldības), citu iestāžu un organizāciju, Izglītības kvalitātes valsts dienesta un Izglītības un zinātnes ministrijas veiksmīga sadarbība. Izglītības iestāžu galvenais uzdevums ir nodrošināt izglītojamiem kvalitatīvu un iekļaujošu izglītību, pastāvīgi un mērķtiecīgi uzlabojot savu darbu. Saskaņā ar Izglītības attīstības pamatnostādnēm un izglītības iestādes dibinātāja noteiktajiem mērķiem katrs izglītības iestādes vadītājs veido un attīsta izglītības iestādes kvalitātes sistēmu un nodrošina ikgadēju izglītības iestādes darba pašvērtēšanu, tai skaitā analizējot datus par izglītības procesu, saturu, vidi un pārvaldību, kā arī norādot darba prioritātes un turpmākas attīstības vajadzības. Šajā procesā nepieciešamo atbalstu un konsultācijas sniedz pašvaldības izglītības speciālists kvalitātes jautājumos un citi DPIP speciālisti, atbilstoši savai kompetencei. DPIP nodrošina izglītības iestāžu attīstības plānu, mācību gada darba plānu, pašnovērtējuma ziņojuma, pedagogu profesionālās darbības novērtēšanas kārtības saskaņošanu, izglītības iestāžu vadītāju/direktoru profesionālās darbības novērtēšanu tādējādi uzņemoties atbildību par izglītības iestādēs notiekošajiem procesiem, t.sk. gādājot par izglītības kvalitāti. Izglītības iestādes veic sistēmisku un mērķtiecīgu darbu izglītības kvalitātes pilnveidei. Izglītības kvalitāti 2022./2023.mācību gadā visvairāk ietekmēja pedagogu un atbalsta personāla nodrošinājums, pieejamie resursi atbilstošas mācību vides nodrošināšanai, laba un demokrātiska pārvaldība izglītības iestādēs. 2022./2023.mācību gada laikā, vērojot un analizējot vairāk nekā 200 mācību stundas septiņās mācību jomās visās klašu grupās visās pilsētas skolās, DPIP speciālisti konstatēja atšķirības skolotāju mācīšanas praksē gan starp dažādām mācību jomām, gan starp skolām, gan vienas skolas ietvaros, kas ļauj secināt, ka visiem skolēniem nav pieejama vienlīdz kvalitatīva mācīšana. Iespējamie atšķirību cēloņi norāda uz atšķirīgām profesionālās izaugsmes vajadzībām un atšķirīgiem nepieciešamajiem profesionālā atbalsta risinājumiem. Lai skaidrotu cēloņus, kāpēc veidojas tāda situācija, 2023./2024.mācību gadā tiks analizēti faktori, kas nosaka skolotāju darba kvalitāti – sākotnēja izglītība, kvalifikācija, profesionālā pilnveide un personības iezīmes, kā arī profesionāla atbalsta sistēmas pieejamība visās pilsētas izglītības iestādēs, tai skaitā profesionālās ievirzes sporta izglītības iestādēs. DPIP speciālisti arī 2023./2024.mācību gadā turpinās mācību stundu un nodarbību vērošanas procesu, lai iegūtu objektīvu informāciju par mācīšanas un mācīšanās procesa kvalitāti un kopā ar izglītības iestāžu vadības komandām veiktu iegūto datu analīzi, nosakot konkrētās iestādes turpmākās attīstības vajadzības. Vērojot mācību procesu, tiks pievērsta īpaša uzmanība tādām lietām, kas visvairāk uztur pusaudžu akadēmisko motivāciju un sasniegumus – tā ir piederības jeb iesaistes sajūta skolā, droša vide un attiecības ar skolotājiem. Attiecības ar skolotāju bieži nosaka to, vai izglītojamam būs interese par attiecīgo mācību priekšmetu un kādas viņam tajā būs sekmes.Viens no izglītības kvalitātes kritērijiem ir izglītojamo sasniegumi valsts pārbaudes darbos. 2022./2023. mācību gadā pirmo reizi 9.klases izglītojamie kārtoja centralizētos eksāmenus matemātikā, angļu valodā un latviešu valodā, un tos vērtēja centralizēti, kas savukārt norāda uz lielāku datu ticamību un objektīvāku pārskatu par visu valsti un pilsētu kopumā. Uz 27.09.2023. saņemtie dati liecina par to, ka pilsētas 9.klašu beidzējiem centralizētajos eksāmenos vislabāk veicies matemātikas eksāmenā – 47% vērtējums (valstī 51%), bet viszemākie rezultāti ir angļu valodā – 43% vērtējums (valstī 67%). Savukārt latviešu valodā vidējais vērtējums bija 44% pret 58% vērtējumu valstī. Lai iegūtu apliecību par pamatizglītību, skolēnu eksāmenu rezultātam bija jābūt 10% un augstākam. Latviešu valodā un angļu valodā šāds rezultāts nav sasniegts 20 gadījumos, bet matemātikā – 41. 9.klases rezultātu iznākumu ietekmēja gan paši izglītojamie un skolas, gan eksaminētāji un izglītības politikas veidotāji. Analizējot rezultātus, var secināt, ka priekšmeti tiek mācīti kā prasmju kopums, izpratnes komponente nereti iztrūkst. Skolēniem, kuriem nav atbalsta mehānisma, lai saprastu nesaprastos jēdzienus, tie krājas, un eksāmena laikā stresa apstākļos uz brīdi uztrenētās prasmes pazūd. Jāatzīmē, ka sliktāka izpilde bija tiem uzdevumiem, kas tika apgūti 7.klasē, COVID-19 pandēmijas un attālināto mācību laikā.9.klases un vidusskolu centralizēto eksāmenu gala rezultāti būs zināmi tikai š.g. oktobrī, jo, ja skolēnu neapmierina centralizētajā eksāmenā iegūtais vērtējums, mēneša laikā pēc sertifikāta izsniegšanas skolēnam vai viņa likumiskajam pārstāvim bija tiesības rakstīt iesniegumu – apleāciju –, kas adresēta VISC, ar lūgumu pārskatīt eksāmenā saņemto vērtējumu. VISC mēneša laikā pēc iesnieguma sasņemšanas izskata to un pārskata vērtējumu eksāmenā, lai pieņemtu lēmumu atsāts esošo vai mainīt iegūto vērtējumu. Provizoriskie rezultāti vidsskolas mācību priekšmetos augstākā līmeņa eksāmenos (piemēram, matemātika, fizika, ķīmija, anglu valoda un latviešu valoda) ir krietni augstāki nekā, piemēram, sociālajās zinātnēs vai vēsturē, ko kārtot varētu būt izvēlējušies skolēni, kas, iespējams, paļāvušies uz stereotipu, ka šie būs vieglāki eksāmeni. Augstākā līmeņa eksāmenos salīdzinoši labos rezultātus var skaidrot ar to, ka šos eksāmenus izvēlējās tie izglītojamie, kas bija pārliecināti par savām zināšanām, viņiem bija spēja iedziļināties un prasme pašvadīti mācīties.Centralizētie zināšanu un prasmju mērījumi, kā arī šogad no skolām pieejamie izglītojamo eksāmenu darbi, kalpos kā pamats analīzei, kādi ir eksāmenu rezultātu iemesli, saprotot, kādu atbalstu var sniegt izglītības iestādes, kādi ir risinājumi katrā konkrētā gadījumā, kāds ir to cēlonis un ko darīt tālāk. Mērķis – celt izglītības kvalitāti.2023./2024.mācību gadā izglītības iestāžu administrācijai un pedagogiem jāorganizē mērķtiecīgs darbs ar izglītojamajiem, kam ir zemi mācību sasniegumi, lai nodrošinātu viņu izglītības turpināšanu, sadarbojoties visiem iesaistītajiem (piemēram, pedagogs, izglītojamais, vecāki, atbalsta personāls u.tml.) un novērstu atkārtota mācību gada iespējamību. 2023./2024.mācību gadā centralizēto eksāmenu minimālajiem rezultātiem būs jāsasniedz 15% slieksni. Tiks plānots mērķtiecīgs metodiskais darbs, analīzējot valsts pārbaudes darbu rezultātus. Fokusā būs izglītojamo izpratnes kompetence, tai skaitā tekstpratība, kā arī uzdevums pedagogiem – sistēmiski, savlaicīgi pamanīt, ka izglītojamajam kas nepadodas, un viņam palīdzēt. Pamatskolā tiks organizēts izpētes darbs, iezīmējot kopsakarību jau 3. un 6.klašu valsts pārbaudes darbos un skatoties, kas ir bijuši šie cēloņi vai pazīmes, ko varēja diagnosticēt ātrāk tiem izglītojamajiem, kuriem neizdevās iegūt minimālo nepieciešamo 10% vērtējumu. Iespējams, ka šie skolēni jau 3. un 6.klasē ir uzrādījuši salīdzinoši zemāku sniegumu, kas būtu izmantojams kā trauksmes signāls risku novēršanai pirms valsts pārbaudes darbiem 9.klasē. Šogad arī tiks analizēti 9.klases izglītojamo rezultāti valsts pārbaudes darbos, kurus viņi bija uzrādījuši 3. un 6.klasē, ar mērķi sniegt kvalitatīvu profesionālo atbalstu skolotājiem un skolēniem un savlaicīgi konstatēt riskus, līdz ar to mazināt iespējamos gadījumus nepabeigt pamatskolu.9.klases izglītojamajiem ar zemiem mācību sasniegumiem (2022./2023.mācību gada eksāmena rezultāts mazāks nekā 10%) tiks plānoti 1.semestra nobeiguma diagnosticējošie darbi (monitoringa darbi) ar mērķi mērīt izglītojamo progresu mācību priekšmeta apguvē un sniegt viņiem savlaicīgu profesionālo palīdzību. Gatavojies 2023./2024.mācību gada 9.klases pārbaudes darbiem un optimālā līmeņa valsts pārbaudes darbiem vidusskolā, 2.semestī 9.klases un 12.klases izglītojamajiem tiks organizēti pilsētas piloteksāmeni matemātikā, latviešu valodā un angļu valodā ar mērķi diagnosticēt izglītojamo zināšanas un prasmju kopumu un savlaicīgi novērst riskus, organizējot individuālo darbu ar izglītojamajiem. |
| Izglītības kvalitātes monitoringa sistēma | Pašvaldībā 2023./2024.mācību gadā tiks turpināts izglītības kvalitātes monitorings.Lai iegūtu, apkopotu un izmantotu informāciju (datu) snieguma un progresa novērtēšanai attiecībā pret noteiktajiem mērķiem, sagaidāmajiem rezultātiem, lai varētu pieņemt pierādījumos balstītus lēmumus un tādējādi veicinātu izglītības kvalitātes attīstību, tiks izmantotas DPIP divas vietnes – Aptaujas vietne un Mācību stundu/nodarbību vērošanas vietne, kā arī valstī izveidota Risku identifikācijas sistēma un Skolu efektivitātes monitoringa rīks (turpmāk tekstā – SEMR), kurā ir iekļauts rezultātu novērtējums laikā un arī skatījums uz progresa rādītājiem. SEMR pielietojums pašvaldības līmenī ļauj izpētīt savu pašvaldību, veikt izglītības iestāžu analīzi, izstrādāt attīstības stratēģiju un izvirzīt mērķus un šo mērķu vēlamās vērtības 3 gadu laikā. Izmantojot SEMR esošos datus, pašvaldība turpinās monitorēt savu absolventu turpmākās mācības/studijas un/vai profesionālo darbību pēc absolvēšanas un izvērtēs tās attiecībā pret izvirzītajiem mērķiem, izvērtēs datus par drošību un labsajūtu, par infrastruktūru un resursu jēgpilnu izmantošanu, kā arī par pedagogu profesionālo kapacitāti. Īpaša uzmanība 2023./2024.mācību gadā jāpievērš izglītības programmu valsts valodā kvalitatīvai īstenošanai, pedagogu kvalifikācijas celšanai un mācību stundu organizēšanai.Pēc izglītības iestāžu tīkla reorganizācijas un optimizācijas procesa arī 2023./2024.mācību gadā tiks īstenota regulāra un mērķtiecīga sistēmas funkcionēšanas novērtēšana, izmantojot iegūtos datus. Īpaša uzmanība tiks pievērsta izglītības kvalitātes monitoringam, daudz aktīvāk iesaistot dažādas ieinteresētās puses pašnovērtēšanas procesā un stiprinot izglītības iestāžu dibinātāja pārstāvju līdzatbildību izglītības iestāžu padomēs.  |
| 1. **Ēdināšanas organizēšana skolās**
 |
| Līgumi par ēdināšanas pakalpojuma sniegšanu šādām skolām | Norisinās atklātā konkursa “Ēdināšanas pakalpojuma sniegšana Daugavpils valstspilsētas pašvaldības izglītības iestādēs”, id.Nr.DVP 2023/90, iesniegto piedāvājumu vērtēšana. Līgumi vēl nav noslēgti. |
| Pagaidu risinājums | Ir noslēgtas vienošanās par līgumu pagarināšanu ar ēdināšanas pakalpojuma sniedzējiem. Vienošanās darbojas līdz brīdim, kad tiks noslēgti līgumi, pamatojoties uz atklātā konkursa rezultātiem.Finansējums: * 1.-4.klase – valsts un pašvaldības budžeta līdzekļi;
* 5.-12.klase – pašvaldības budžeta līdzekļi.
 |
| Finansējums | 1.-4. klase – valsts un pašvaldības budžeta līdzekļi vienādās daļās.5.-12.klase – pašvaldības budžeta un izglītojamo likumisko pārstāvju līdzekļi (lēmums par līdzfinansējumu tiks pieņemts pēc lēmuma pieņemšanas atklātā konkursā).5.-12.klašu izglītojamiem no trūcīgām un maznodrošinātām ģimenēm – pašvaldības budžeta līdzekļi. |
| Ēdināšanas organizēšanas principi | 1.-4.klase – pie klāta galda.5.-12.klase – pie ēdiena sadales letes ar ēdiena izvēles iespēju. |
| 1. **Pašvaldību savstarpējie norēķini**

no 01.01.2023. līdz 31.08.2023. |
| Izglītojamo skaits no citām pašvaldībām, kuri mācās Daugavpils pilsētas izglītības iestādēs | Pirmsskolas izglītības programmās – 208. Vispārējās pamatizglītības programmās 1.-9.klase – 282. Vispārējās vidējās izglītības programmās10-12.klase – 132. Kopā izglītojamo skaits no citām pašvaldībām, kuri mācās Daugavpils pilsētas izglītības iestādēs ir **622.** |
| Daugavpils valstspilsētā reģistrēto bērnu skaits, kuri mācās citu pašvaldību izglītības iestādēs | Pirmsskolas izglītības programmās – 85.Vispārējās pamatizglītības programmās 1.-9.klase – 232.Vispārējās vidējās izglītības programmās 10.-12.klase – 84.Kopā Daugavpils valstspilsētā reģistrēto bērnu skaits, kuri mācās citu pašvaldību izglītības iestādēs ir **401.** |
| Finanšu plūsma | Izdevumi 2023.gada 8 mēnešos – 386 455,85 EURIeņēmumi 2023.gada 8 mēnešos – 574 341,83 EUR |
| 1. **Būtiski valdības lēmumi, uzsākot mācību gadu**
 |
| Par pedagogu zemākās mēnešalgas likmes palielinājumu ar 01.09.2023. | Grozījumi MK 05.07.2016. noteikumos Nr.445 “Pedagogu darba samaksas noteikumi” (skatīties 3.Pielikumu). |
| Par mācībām valsts valodā 1., 4., 7. klasēs | Izglītības likuma 102.pants. |
| Par izglītības iestāžu tīklu un izglītības kvalitāti | IZM informatīvais ziņojums “Kompleksi risinājumi augstvērtīgai izglītības nodrošināšanai vispārējā pamata un vidējā izglītībā”  |
| 1. **2023./2024.mācību gada izaicinājumi**
 |
| 1. Pedagogu kompetences pilnveidošana un materiālu pielāgošana, lai veiktu pāreju uz mācībām valsts valodā ar 01.09.2023.
2. Digitālo resursu izmantošana mācību procesa efektivitātei, t.sk. IZM iegādāto Chromebook administrēšanas un efektīvas izmantošanas sistēmas ieviešana.
3. Resursu piesaiste un procesu organizēšana, lai izglītības iestādes varētu kvalitatīvi sagatavoties izmaiņām un jaunas vērtēšanas pieejas ieviešanai izglītības procesā no 01.09.2024.
4. Skolu un pirmsskolas izglītības iestāžu pēctecības un sadarbības nodrošināšana un pilnveidošana.
5. Izglītības kvalitātes monitorings, izmantojot Skolu efektivitātes monitoringa rīku (SEMR), kā arī veicot mācību stundu un nodarbību, tai skaitā sporta treniņu/nodarbību, rotaļnodarbību vērošanas procesu.
6. Iekļaujošas izglītības kvalitatīva īstenošana darbā ar izglītojamajiem, kam ir zemi mācību sasniegumi, kā arī ar izglītojamajiem ar augstiem sasniegumiem vai augstu sasniegumu potenciālu.
7. Izglītības iestāžu tikla sakārtošana atbilstoši IZM piedāvātajiem kompleksiem risinājumiem augstvērtīgai izglītības nodrošināšanai vispārējā pamata un vidējā izglītībā.
8. Izglītības iestāžu saimnieciskās darbības nodrošināšana, ieviešot Daugavpils pašvaldības centrālās pārvaldes Centralizētās grāmatvedības pakalpojumu.
9. Datu iegūšana, apstrāde un analīze, gatavojoties pašvaldības izglītības ekosistēmas attīstības stratēģijas izstrādei 2025.-2028.gadā.
 |
| 1. **Metodiskā darba prioritātes**
 |
| 1. Latviskās vides stiprināšana veiksmīgam mācību procesam.

Maksimāla ikdienas komunikācija pedagoģiskā procesa nodrošināšanā latviešu valodā rada atbalstošu vidi pedagogu un izglītojamo valodas prasmju stiprināšanai.1. Digitālo resursu izmantošana mācību procesa efektivitātei.

Digitālo resursu apgūšana mācību darba plānošanai un nodarbību sagatavošanai, mācību platformu izmantošana mācību stundās mazina pedagoga noslodzi un attīsta izglītojamo digitalās kompetences.1. Izglītojamo snieguma vērtēšanas sistēmas pilnveidošana katra izglītojamā izaugsmei.

Skaidra un caurskatāma izglītojamo snieguma vērtēšanas sistēma izglītības iestādēs veicina izglītojamo atbildību par mācīšanās kvalitāti un ir būtiska izglītojamā izaugsmei.1. Pedagogu profesionālo kompetenču pilnveide labbūtības veicināšanai izglītības iestādē.
2. Labvēlīga mācību vide veicina kvalitatīvu mācīšanas un mācīšanās procesu izglītības iestādē.
 |
| 1. **Pašvaldībai risināmie uzdevumi attiecībā uz mācībām valsts valodā un izglītības iestāžu tīklu**
 |
| Jāturpina mērķtiecīgs darbs vienotas skolas sekmīgas darbības nodrošināšanai pašvaldībā | Gatavojoties pārejai uz mācībām valsts valodā, ir veikts liels darbs izglītības iestādēs, lai klasē vai pirmsskolas grupā būtu skolotājs, kuram ir pietiekamas latviešu valodas prasmes. Šis process noritēja kopsolī ar optimizācijas procesu pirmsskolās, valsts valodas komisijas darbu. Rezultāts – formāli ir aptuveni sakārtots, bet ir vakances.**Izaicinājumi**Personalizēts atbalsts izglītojamajiem latviešu valodas apguvē: būtu vēlams papildfinansējums no pašvaldības, lai visās skolās varētu dalīt klases grupās un nodrošināt skolotāja palīga atbalstu bērniem ar nopietnām grūtībām mācībās vāju latviešu valodas zināšanu dēļ. Pretējā gadījumā sniedzamā atbalsta apjoms būs atkarīgs vienīgi no skolai pieejamā valsts mērķdotācijas apjoma.Citi risinājumi: * projekta „Atbalsts izglītojamo individuālo kompetenču attīstībai” līdzekļi pedagogu palīgiem pieteiktas 9,7 likmes (5 skolas, 751 skolēns) vai PII grupās 2 skolotāji;
* adaptācijas nometnes 1., 4. un 7.klases skolēnu atbalstam (210 skolēni, 4 skolas);
* interešu izglītības programmas;
* individuālās konsultācijas;
* iespēja ikvienam bērnam piedalīties ārpusstundu aktivitātēs, konkursos, ko piedāvā latviešu valodas skolotāju MA, LVA u.c.;
* mācību stundas vai nodarbības kvalitāte (individualizācija un diferenciācija mācību stundā);
* vecāku izglītošana, iesaistīšana valodas apguvē (darīt kopā ar bērnu);
* snieguma vērtēšanas sistēmas pilnveidošana katra izglītojamā izaugsmei.

Pastāv arī risks, ka lielākā problēma varētu būt nevis finansējuma trūkums, bet gan pedagogu trūkums.**2. Latviskas vides stiprināšana izglītības iestādēs.**Izglītības iestādēs ir mazs pedagogu un darbinieku skaits, kuriem latviešu valoda ir dzimtā (tikai apmēram 15% pedagogiem latviešu valoda ir dzimtā valoda). Formālais mācību process notiek latviešu valodā, un ir jau ierasta lieta, ka sanāksmes, pasākumi, aktivitātes u.c. notiek latviešu valodā.Saziņa starp iestādes darbiniekiem, kuriem latviešu valoda nav dzimtā valoda, notiek dažādās valodās – krievu, latgaliešu, poļu valodā. To dzird arī bērni.Iespējas:* Veicināt saziņu kolektīvā latviešu valodā (konkurss izglītības iestāžu kolektīviem „Pakāpiens ceļā uz vienotu skolu”).
* Hakatons par latviskas vides stiprināšanu pašvaldībā.
* Iesaistīšanās Britu Padomes pilotprojektā „Izglītības iestāžu partnerības kā atbalsts pārejai uz mācībām latviešu valodā (atbalsts vienotai skolai).

**3. Stiprināt skolotāju profesionālo kompetenci – gan valodas prasmes, gan digitālas, gan izpratni par iegremdēšanās pieeju.**Mācīšanās grupas skolotājiem, pedagoģiskās diskusijas, atbalsta metodiskie semināri. Latviešu valodas kursi.Latviešu valodas aģentūras kursi, konsultācijas skolotājiem.Balstoties uz mācību procesa vērošanu, tiks sniegta atgriezeniskā saikne skolotājiem, izglītības iestādes vadībai. |
| Būs jāturpina darbs pie izglītības iestāžu tīkla pilnveides, vadoties pēc izglītojamo skaita atbilstības IZM noteiktajiem kvantitatīvajiem kritērijiem (sk. 4.Pielikumu) | Izglītojamo skaita neatbilstība 7.-9.klašu grupā pēc VIIS datiem uz 15.08.2023. (Obligātais nosacījums Valsts finansējuma saņemšanai: minimālais izglītojamo skaits šajā grupā - 120):* J.Raiņa Daugavpils 6.pamatskolā (54);
* Daugavpils 11.pamatskolā (92)

Izglītojamo skaita neatbilstība 10.-12.klašu grupā pēc VIIS datiem uz 15.08.2023. (Obligātais nosacījums Valsts finansējuma saņemšanai: minimālais izglītojamo skaits šajā grupā - 120):* Daugavpils Centra vidusskolā (75)
 |
| 1. **Izglītojamo drošību veicinoši pasākumi**
 |
| Daugavpils pilsētas pašvaldības policijas sadarbība ar pilsētas skolām un Izglītības pārvaldi šādos virzienos | * Mērķtiecīgu reidu turpināšana, pievēršot uzmanību Daugavpils pilsētas administratīvajā teritorijā esošajām skolām, skolu apkārtnei, skolēnu un jauniešu pulcēšanās vietām;
* profilaktiskais darbs ar skolēniem, jauniešiem un pārkāpējiem sadarbībā ar skolu sociālajiem pedagogiem un klašu audzinātājiem;
* pārrunas par drošību ar 1.klašu skolēniem;
* ekskursiju organizēšana Daugavpils pilsētas Pašvaldības policijā (Muzeja ielā 6, Daugavpilī), kur 4.klašu skolēni tiks iepazīstināti ar policijas struktūru, darba specifiku un speclīdzekļiem, kā arī skolēniem tiks atgādināti viņu pienākumi un tiesības;
* lekcijas izglītības iestādēs, iepazīstinot jauniešus ar Latvijas Republikas likumdošanas un normatīvajiem aktiem, izrunājot ar tiem aktuālus problēmjautājumus un sniedzot atbildes par Daugavpils pilsētas Pašvaldības policiju un tās darbību;
* piedalīšanās „Junior Achievement – Young Enterprise Latvija” rīkotajā „Ēnu dienā”, kurā vecāko klašu skolēniem būs iespēja labāk iepazīt Pašvaldības policijas darba specifiku un profesiju.
 |
| Valsts policijas Latgales reģiona pārvaldes Dienvidlatgales iecirkņa Prevencijas grupa 2023./2024.mācību gadā veiks | * Kontroles pasākumus ar kinologu dalību aizliegto preču un vielu konstatēšanai mācību iestādēs;
* nepilngadīgo informēšanu – preventīvi-izglītojošo nodarbību organizēšanu par aktuāliem drošības jautājumiem;
* Valsts policijas amatpersonu un izglītības iestāžu personāla kopīgās tikšanās, lai pārrunātu drošības jautājumus un iespējamos problēmaspektus;
* piedalīšanas vecāku sapulcēs, veicot preventīvas pārrunas ar nepilngadīgo vecākiem un sniedzot informāciju atbilstoši konkrētai problēmsituācijai;
* informācijas  izvietošanu izglītības iestādēs par iespējām saņemt palīdzību, ja esi cietis no vardarbības, u.tml. aktuālo informāciju saistošu nepilngadīgajiem;
* informācijas sniegšanu pedagogiem par Valsts policijas izstrādāto "Drošības vēstnešu" programmu;
* skolas drošības izvērtējuma veikšana.

Kontaktpersonas, lai saņemtu papildus informāciju par pasākumu pieteikšanu, organizēšanu, norisi:* VP LRP Dienvidlatgales iecirkņa Prevencijas grupas galvenā inspektore Aleksandra Ivanova 65403342;
* VP LRP Kārtības policijas biroja Prevencijas grupas galvenā inspektore Inese Snarska 65403243
 |
| Izglītības iestāžu vadītāju profesionālās darbības uzdevums - nodrošināt iekļaujošu, sociāli un emocionāli drošu vidi izglītības iestādē | Tiek plānots, ka:* klases audzināšanas un/vai sociālo zinību stundās visās 1.-9.klasēs tiks īstenota sociāli emocionālās audzināšanas programma (ne mazāk,kā 10 nodarbību stundas mācību gadā kopā);
* vismaz 2 reizes gadā tiks organizētas izglītojamo vecāku un iestādes pilnvarotā speciālista sarunas par katra bērna individuālo izaugsmi un vecāku līdzatbildību viņa izaugsmes veicināšanā.

Mācību vide tiks organizēta tā, lai mazinātu konfliktus, veicinātu skolēnu iesaistīšanos un sadarbību. |
| 1. **Administratīvā un metodiskā darba pasākumi, kas plānoti augustā-oktobrī**
 |
| 21.08.2023. – Izglītības iestāžu pašnovērtējuma ziņojumu iesniegšana saskaņošanai Izglītības pārvaldē28.08.2023. – Izglītības iestāžu vadītāju/direktoru sanāksme28.08.2023. – Izglītības iestāžu direktoru vietnieku izglītības jomā darba sanāksme29.-30.08.2023. – Pedagogu Augusta konference un meistarklases31.08.2023. – Izglītības iestāžu vadītāju vietnieku pirmsskolas jautājumos darba sanāksme01.09.2023. – Zinību dienas svētkiLīdz 20.09.2023. – Administratīvā un metodiskā darba plānošana29.09.2023. – Izglītības iestāžu vadītāju darba sanāksmeLīdz 02.10.2023. – Izglītības iestāžu Attīstības plānu aktualizēšana (pēc nepieciešamības)05.10.2023. – Skolotāju dienas pasākumsLīdz 09.10**.** 23.**–** 2023./2024.mācību gada izglītības iestāžu darba plānu saskaņošana20.10.2023. – Izglītības iestāžu vadītāju/direktoru sanāksme23.-31.10.2023. – izglītības iestāžu vadītāju/direktoru sarunas ar DPIP par individuālo profesionālās darbības uzdevumu izpildes progresu |

1.Pielikums



2.Pielikums



3.Pielikums

**Pedagogu zemākās mēneša darba algas likmes atbilstoši 16.07.2016. MK Noteikumiem Nr.445**

|  |  |  |  |  |
| --- | --- | --- | --- | --- |
|  | No 01.01.2023. | No 01.09.2023. | No 01.01.2024. | Piezīmes  |
| Vispārējās izglītības pedagogs | 1 080 EUR | 1 224 EUR | 1 224 EUR |  |
| Maksimālā slodze nedēļā | 36  | 36 | 36 |  |
| Stundas likme | 7,50 EUR | 8,50 EUR | 8,50 EUR | Jau šobrīd lielākajai daļai pedagogu Daugavpilī stundas likme pārsniedz 9,00 EUR |
| Pirmsskolas pedagogs | 1 070 EUR | 1 240 EUR | 1 360 EUR | 2023.gada 29.jūnija Satversmes tiesas spriedums lietā Nr.2022-31-03 “Par Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 1.pielikuma 4.tabulas 3.punkta un 3.pielikuma 7.punkta atbilstību Latvijas Republikas Satversmes 91.panta pirmajam teikumam un 107.pantam” |
| Maksimālā slodze nedēļā | 40 | 40 | 40 |  |
| Stundas likme | 6,69 EUR | 7,75 EUR | 8,50 EUR | Pārstrukturējot izglītības budžetu, ir rasta iespēja jau no 01.09.2023. noteikt pirmsskolas pedagogiem stundas likmi 8,50 EUR |

4.Pielikums

Izraksts no IZM informatīvā ziņojuma “Kompleksi risinājumi augstvērtīgai izglītības nodrošināšanai vispārējā pamata un vidējā izglītībā”

|  |
| --- |
| 4. tabula Kvantitatīvie kritēriji izglītības iestādēm pa klašu grupām un atrašanās vietas |
| Klašu grupa   | Valstspilsētas un administratīvie centri | Ārpus administratīvajiem c. un citas pašvaldības | Pierobeža un reti apdzīvotas pašvaldības  |
| **Minimālais skolēnu skaits** |
| 1.-3.klašu grupa  | 120   | 30   | 30   |
| 4.-6.klašu grupa  | 120   | 30   | 30   |
| 7.-9.klašu grupa   | 120   | 60   | 30   |
| 10.-12.klašu grupa   | 120   |  60 | 60 |

Kvantitatīvie kritēriji 1.-6.klašu grupā **ir rekomendējoši**, tomēr šajā izglītības pakāpē nav atļauts organizēt apvienotās klases.

Kvantitatīvie kritēriji 7.-12.klašu grupā **ir saistoši** visām pašvaldībām.

10.-12.klašu grupā kritēriji **ir saistoši** neatkarīgi no pašvaldības atrašanās vietas.